Seletuskiri

**Viljandi linna 2020. aasta I lisaeelarve
(eelnõu linnavolikogule juunis 2020)**

Viljandi linna 2020. aasta I lisaeelarve eelnõu esitab linnavalitsus arvestades COVID-19 viiruse ja Eestis väljakuulutatud eriolukorra meetmete mõjudega.

* **Linnavalitsuse hallatavad asutused ning ametid on vastavalt liikumis- ja kogunemispiirangute mõjudele teinud kärpeid majandamiskuludes ning üle on vaadatud investeeringute kava.**
* **Eeskätt kärbiti majandamiskulusid ja korrigeeriti investeeringuid, palgafondide üldist vähendamist I lisaeelarve koostamisel ei tehtud, samuti ei vähendatud sotsiaalvaldkonna ning IKT vahendite kulusid.**
* **Planeeritakse linnaeelarve omatulude vähenemist, sest linn vabastas lapsevanemad koha- ja ringitasudest, ruume ja rajatisi ei rendita endises mahus ning tulumaksu ei laeku tõenäoliselt algselt prognoositud mahus.**
* **Eelarvesse lisatakse riigi lisaeelarvega eraldatud toetused ning muud eelnõu koostamise ajaks selgunud sihtrahad.**
* **Kokku on muudetud 501 eelarverida ja eelarvemaht kahaneb 1,5 miljoni euro võrra.**

Eelarvete eest vastutajate kaupa on kogu eelarve ja muudatused esitatud Exceli tabelis, kus on võimalik tulbapäiste kaupa ridu sorteerida kas tegevusala, asutuse, kulu liigi, tegevussuuna, subjekti või muul alusel. Nimetatud tabel vastab oma liigenduselt linnavalitsuse poolt peale volikogu I lisaeelarve määruse jõustumist kinnitatavatele alaeelarvetele.

Reservfond **-** Linnavalitsus tegi 2020. aasta jaanuarist maini reservfondist ühe eraldise – IT ametile täiendavateks kuludeks 29 740 eurot. Eraldis vähendas reservfondi eelarverida ja suurendas eelarvet eraldise sihtotstarbelisel tegevusalal ja kulu liigil. Reservfondi ja muude eelarvesiseste muudatuste kohta on tabelites eraldi tulp.

2020. aasta II lisaeelarve on plaanis koostada sügisel, kui on selgunud võimalikud täiendavad KOVide toetusmeetmed ja on võimalik vastavalt tegelikule eelarve täitmisele ning II poolaasta majandusolukorrale vastavalt nii tulusid kui kulusid eelarves täpsustada.

**Lisaeelarve kinnitamine on volikogu pädevuses:**

[Kohaliku omavalitsuse korralduse seaduse](https://www.riigiteataja.ee/akt/123032015108?leiaKehtiv) § 22 lõike 1 punkt 1:

 (1) Volikogu ainupädevusse kuulub järgmiste küsimuste otsustamine:
 1) valla- või linnaeelarve vastuvõtmine ja muutmine ning majandusaasta aruande kinnitamine ning audiitori määramine.

Viljandi Linnavolikogu 31.03.2016 määruse nr 83 „[Viljandi linna finantsjuhtimise kord](https://www.riigiteataja.ee/akt/413042016025)“ § 14:

 (1) Eelarveaasta jooksul võib eelarvet muuta lisaeelarvega. Linnavalitsus koostab lisaeelarve eelnõu ja esitab selle volikogule.

 (2) Lisaeelarve eelnõu seletuskirjas kajastatakse:
 1) põhjendused täiendavate kulude vajaduse ning nende tegemise paratamatuse kohta käesoleval eelarveaastal;
 2) andmed kulude kohta, mille täiendamist taotletakse, samuti andmed lisatulude või säästu kohta, millega lisakulud kaetakse;
 3) selgitused muudatuste kohta võrreldes põhieelarvega.

 (3) Lisaeelarve seletuskirjas ei pea kajastama võrdlusandmeid eelneva eelarveaasta kohta.

 (4) Lisaeelarvet ei pea koostama, kui:
 1) sissetulekud suurenevad ja väljaminekuid ei suurendata;
 2) väljaminekud vähenevad;
 3) sissetulekud suurenevad sihtotstarbeliselt eraldatud vahendite või annetuste võrra ja väljaminekud suurenevad nende arvel tehtavate kulutuste võrra.

 (5) Kui eelarveaasta jooksul koostatakse lisaeelarve, tuleb selles kavandada käesoleva paragrahvi lõike 4 punktis 3 nimetatud sihtotstarbelised vahendid või annetused ja nende arvel tehtavad väljaminekud.

 (6) Linnavalitsus võib teha lisaeelarve eelnõu volikogule esitamisest kuni lisaeelarve vastuvõtmiseni eelnõus kavandatud väljamineku, kui selle tegemise tähtaeg saabub enne lisaeelarve vastuvõtmist ja see tuleneb:
 1) õigusaktist;
 2) KOFS § 34 lõike 2 punktides 1–3, 5–52 ja 7 ning lõikes 7 nimetatud kohustuse täitmiseks sõlmitud lepingust;
 3) kohtuotsusest.

 (7) Linnavalitsus võib käesoleva määruse § 15 lõikest 2 tulenevaid väljaminekuid teha enne lisaeelarve vastuvõtmist.

**Eelnõu menetlemisest**

* [Viljandi Linnavolikogu töökorra](https://www.riigiteataja.ee/akt/408042014011?leiaKehtiv) § 52 kohaselt ei pea lisaeelarvet menetlema mitmel lugemisel.
* [Viljandi Linnavolikogu töökorra](https://www.riigiteataja.ee/akt/408042014011?leiaKehtiv) § 34 lg 1 kohaselt esitavad volikogu komisjonid oma seisukohad eelnõu kohta, vajaduse korral ka eelnõu muudatusettepanekud eelnõud menetleva komisjoni koosolekul. Koosolekul komisjoni liikmete poolt esitatud muudatusettepanekud hääletatakse läbi ja komisjoni poolt kuuluvad volikogule esitamisele koosolekul hääletamise tulemusel vajaliku arvu poolthääli saanud ettepanekud.
* Vastavalt [KOFS](https://www.riigiteataja.ee/akt/13361493?leiaKehtiv) § 23 lõikele 1 lisab eelarve eelnõu muutmise ettepaneku algataja ettepanekule põhjendused ja arvestused kavandatavate muudatustega kaasnevate väljaminekute ja nende katteallikate kohta (rahandusameti juhataja on kohal komisjonide koosolekutel ja samuti nõus nõustama ettepanekute tegijaid vajalike arvutuste osas).
* [Viljandi Linnavolikogu töökorra](https://www.riigiteataja.ee/akt/408042014011?leiaKehtiv) § 34 lg 2 kohaselt esitavad volikogu liikmed, saadikurühmad ja linnavalitsus oma seisukohad eelnõu kohta, vajaduse korral ka eelnõu muudatusettepanekud hiljemalt volikogu istungil eelnõu menetlemise ajal. [Viljandi Linnavolikogu töökorra](https://www.riigiteataja.ee/akt/408042014011?leiaKehtiv) § 34 lg 3 kohaselt esitatakse volikogu istungi ajal esitatud muudatusettepanekud volikogu esimehele kirjalikult.

Volikogu istungil saab volikogu läbi hääletada kõik laekunud ettepanekud. Vastavalt KOFS § 23 lõikele 1 kuulatakse volikogu poolt tehtava ettepaneku läbivaatamisel ära linnavalitsuse arvamus. Linnavalitsuse seisukoha esitab volikogu istungil [Viljandi Linnavolikogu töökorra](https://www.riigiteataja.ee/akt/408042014011?leiaKehtiv) § 60 lg 4 kohaselt linnapea.

**Linnavolikogu tasandil kinnitatavad koondsummad ja eelnõus kajastatud muudatusettepanekud eelarveosade kaupa:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Tulude või kulude grupp** | **2020 eelarve 10.02.20 omavaheliste tehinguteta** | **Mittesihtraha muudatused lisaEA** | **Omavaheliste tehingute muudatused** | **Sihtraha muudatused lisaEA** | **Muudatused kokku lisaEA OV-tehinguteta** | **Muudatused kokku lisaEA OV-tehingutega** | **2020 muudetud eelarve omavaheliste tehinguteta** |
| Põhitegevuse tulud | 27 913 589  | -1 922 201  | -41 594 | 400 222  | **-1 480 385**  | **-1 521 979**  | **26 433 204**  |
| Põhitegevuse kulud | 26 648 325  | -1 370 925  | -41 594 | 400 222  | **-929 109**  | **-970 703**  | **25 719 216**  |
|  |  |  |  |  |  |  |  |
| Investeerimistegevuse tulud | 3 604 479  | -4 083  | 0 | 1 249 039  | **1 244 956**  | **1 244 956**  | **4 849 435**  |
| Investeerimistegevuse kulud | 7 603 569  | -483 516  | 0 | 1 249 039  | **765 523**  | **765 523**  | **8 369 092**  |
|  |  |  |  |  |  |  |  |
| Laenude võtmine | 1 921 667  | 561 689  | 0 | 0 | **561 689**  | **561 689**  | **2 483 356**  |
| Laenude tagasimaksmine | 1 291 962  | -89  | 0 | 0 | **-89**  | **-89**  | **1 291 873**  |
|  |  |  |  |  |  |  |  |
| Aastavahetuse jäägi muutus | -1 614 186  | 1 785 017  | 0 | 0 | **1 785 017** | **1 785 017** | **170 831**  |
|  |  |  |  |  |  |  |  |
| Eelarve tulude maht | 35 053 921 | -3 149 612 | -41 594 | 1 649 261 | **- 1 458 757** | **-1 500 351** | **33 595 164** |

Järgnevates tabelites on nii kehtiva kui ka muudetud eelarve summad esitatud koos omavaheliste tehingutega, et informatsiooni esitusviis oleks täielikum. Volikogus kinnitatava koondeelarve jaoks omavahelised tehingud elimineeritakse.

**Põhitegevuse tulude eelarvete muudatused**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kontoklassi nimi | 2020 eelarve OV-tehingutega | Mitte-sihtraha muudatused lisaEA | sh oma-vaheliste muudatused lisaEA | Sihtraha muudatused lisaEA | **Muudatused kokku OV-ga lisaEA** | 2020 mittesihtraha kokku | 2020 sihtraha kokku | **2020 muudetud eelarve** |
| 30-Maksutulud | 15 381 100  | -1 521 510  | 0  | 0  | **-1 521 510**  | 13 859 590  | 0  | **13 859 590**  |
| 32-Kaupade ja teenuste müük | 3 530 764  | -317 096  | -41 594  | 0  | **-317 096**  | 3 213 668  | 0  | **3 213 668**  |
| 35-Saadud toetused | 9 317 618  | -86 154  | 0  | 400 222  | **314 068**  | 2 158 846  | 7 472 840  | **9 631 686**  |
| 38-Muud tulud | 12 000  | 2 559  | 0  | 0  | **2 559**  | 14 559  | 0  | **14 559**  |
| **Kokku** | **28 241 482**  | **-1 922 201**  | **-41 594**  | **400 222**  | **-1 521 979**  | **19 246 663**  | **7 472 840**  | **26 719 503**  |

Põhitegevuse tulude maht väheneb lisaeelarvega kokku – 1 521 979 eurot, sellest suure osa moodustab tulumaksulaekumise eelarve vähendamine - 10% ehk -1 521 510 eurot. Muudetud tulumaksu eelarve saab olema 13 693 590 eurot, mis on 2,12% ehk 296 274 eurot väiksem kui oli 2019. a tegelik eelarve täitmine.

Omatulusid on vähendatud -317 096 euro võrra. Lasteaedadel jäi eriolukorra tõttu osutamata teenuste eest lapsevanematelt saamata 147 953 eurot, huvikoolidel 65 945 eurot. Spordikeskuse renditulu vähenemine on 39 289 eurot ja Sakala Keskusel kajastame tulude vähenemist 35 359 eurot. Viljandi Jakobsoni Kooli tulueelarve kahaneb 14 041 eurot.

Saadud toetuste osas on sihtrahana lisatud teede hoiu- ja investeeringu toetus 331 436 eurot ning täpsustatud toetusfondi eraldisi, mis jaanuaris eelarve vastuvõtmisel veel riigi poolt kinnitatud polnud. Samuti on lisatud mitmeid väiksemaid asutuste projektide tulusid. Mittesihtraha tulbas kajastatavas tasandusfondis on muudatus miinusega, sest riigi lisaeelarvest saadud tulubaasi stabiliseerimise toetus 372 922 eurot on väiksem kui iga-aastase tasandusfondi tegelik eraldis riigilt. Linnaeelarves oli tasandusfond jaanuarikuu andmete alusel planeeritud 2 245 000 eurot, tegelik tasandusfond Viljandi linnale on aga 1 785 924 eurot, seega tuli eelarvet vähendada 459 076 eurot).

Muudes tuludes kajastub Sakala Keskuse kindlustushüvitis ning Linnahoolduse teenitud küttematerjali müügitulu.

**Põhitegevuse kulude eelarvete muudatused**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Kontoklassi nimi | 2020 eelarve OV-ga | Reserv-fondi muuda-tused | Mitte-sihtraha muudatused lisaEA | sh oma-vaheliste muuda-tused lisaEA | Sihtraha muuda-tused lisaEA | **Muuda-tused kokku OV-ga lisaEA** | 2020 mittesihtraha kokku | 2020 sihtraha kokku | **2020 muudetud eelarve** |
| 41-Sots.toet ja preemiad | 1 172 183  | 0  | 7 118  | 0  | -1 541  | **5 577**  | 1 010 923  | 166 837  | **1 177 760**  |
| 45-Muud toetused | 717 520  | 0  | -36 702  | 0  | 7 267  | **-29 435**  | 622 835  | 65 250  | **688 085** |
| 50-Tööjõukulud | 14 457 324  | 670  | -48 529  | 0  | 8 646  | **-39 883**  | 9 078 699  | 5 339 412  | **14 418 111**  |
| 55-Majandamiskulud | 10 410 246  | 29 070  | -1 292 812  | -41 594  | 385 850  | **-906 962**  | 7 631 013 | 1 901 341  | **9 532 354**  |
| 60-Muud tegevuskulud | 218 945  | -29 740  | 0  | 0  | 0  | **0**  | 189 205  | 0  | **189 205**  |
|  | **26 976 218**  | **0**  | **-1 370 925**  | **-41 594**  | **400 222**  | **-970 703**  | **18 532 675**  | **7 472 840**  | **26 005 515**  |

Põhitegevuse kuludes on linna oma raha eest tehtavaid kulusid kärbitud -1 370 925 eurot, sihtrahade osas on kasv 400 222 eurot, kokku moodustab eelarve vähenemine -970 703 eurot.

Sotsiaaltoetuste ja preemiate mittesihtraha real on vastavalt eeldatavale laste arvule korrigeeritud kooliminekutoetuse ja sünnitoetuse eelarveid (- 3652 eurot), samuti on toimetulekutoetuse ning matusetoetuse toetusfondi eraldisi korrigeeritud aastavahetuse jäägi võrra (10 770 eurot). Sihtrahades on täpsustatud toimetulekutoetuse ning matusetoetuse eraldiste summasid.

Muude antavate toetuste osas on mittesihtraha kärpe-ettepanekud kokku -36 702 eurot:

|  |  |  |
| --- | --- | --- |
| Spordivaldkonna projektitoetused | -10 000  | Projekte ja üritusi ei korraldata, toetusi ei küsita tavapärases mahus |
| Saavutussportlaste tunnustamine | -2 500  |
| Noorsootöö projektitoetused | -2 297  |
| Kultuurivaldkonna projektitoetused | -7 500  |
| Haridusvaldkonna projektitoetused | -1 500  |
| Viljandimaa Omavalitsuste Liidu liikmemaks | -597 | VOL-i kinnitatud eelarve alusel korrigeeritud summad |
| Viljandimaa Omavalitsuste Liidu ühisürituste tasu | -2 308 |
| Videovalve linnas | -10 000 | Sel aastal täiendavaid kulusid ei teha. |

Sihtraha arvelt on kuludes kasv 400 222 eurot, mille tingivad olulises osas riigilt saadud täiendav teede hoiu toetus 331 436, asendushooldusteenuse toetuse kasv 48 695 eurot ning puuetega laste lapsehoiuteenuse sihtraha kasv 6853 eurot. Lisatud on mitmeid hallatavate asutuste projektidega seotud sihtrahade eest tehtavaid kulusid. Muude toetuste eelarve sihtraha kasv tuleneb Linnaraamatukogule riigilt antava toetuse selgumisest ja see on algselt eelarvestatust 7 267 eurot suurem.

Tööjõukulude osas on hallatavad asutused teinud korrektuure seoses eriolukorra ja liikumispiirangute ning ürituste ning tegevuste ära jäämisega seoses. Ära on jäetud lisatasusid ja lisalepinguid, mis on seotud ürituste korraldamisega, muudatusi on tehtud administraatorite töökoormuses. Eriolukorra ajal linnavalitsuses ja hallatavates asutustes töötajaid ei koondatud. Kokku on lisaeelarves tööjõukulude muudatus koos maksudega – 39 883 eurot, sealhulgas 8 646 eurot on lisandunud sihtrahade arvelt tehtavad kulud.

Majandamiskulude kärbe on linna oma raha osas – 1 292 812 eurot. Muudetud on 188 erinevat eelarverida ning kärpekohti on leidnud pea kõik eelarve eest vastutajad. Järgnevalt on välja toodud olulisemad muudatused:

* Avalike suhete ja turismiameti eelarvest on kärbitud -69 505 eurot (ära jääb Ternopili külastus ja linna turunduskulud ning trükiste kulud on sel aastal väiksemad).
* Haridus- ja kultuuriameti vastutusalas on vähendatud hansapäevade ja mitmete teiste ürituste ning tegevuste kulusid. Kokku eelarve vähendamine -164 440 eurot.
* Kinnisvara haldusameti poolt on tarbimisteenuste (küte, vesi, elekter) ning koristusteenuste kärpeks arvestatud on kokku -71 308 eurot. Lisaks on plaanis vähendada mänguatraktsioonide hankimise eelarvet -20 000 eurot võrra, alles jääb 10 000 eurot ühe atraktsiooni jaoks. Kõik eelarvemuudatused kokku on kinnisvara haldusameti vastutusalas -114 935 eurot.
* Majandusameti eelarves on teede remondile ja pindamisele (mitte investeeringutegevused) planeeritud summasid kärbitud -105 000 eurot, samas on teede investeeringutes mõned objektid lisandunud. Vähemas mahus on plaanis aia- ja haljastusjäätmete äravedu, puude kujunduslõikust, maastikukaitseala töid ja lillede hooldust. Suurendatud on riigilt lisaks saadud teede hoiu toetuse võrra teede hoolduse kulusid sihtraha arvelt ja samas summas vähendatud linna oma raha arvelt tehtavaid töid. Kokku on majandusameti kärped -150 000 eurot.
* Peaarhitekti vastutusalas on plaanis ära jätta liikluse teemaplaneering ja saavutatav kokkuhoid 2020. aasta eelarves on -50 000 eurot.

Hallatavate asutuste eelarvetes on linna oma raha eest tehtavaid kulusid vähendatud -416 369 euro ulatuses, sh eriolukorra ajal lasteaedade ja koolide toitlustamise teenuse eest mittemakstav summa -170 980 eurot. Koos sihtrahade muudatusega on eelarve vähenemine -391 762 eurot.

**Investeerimistegevuse eelarvete muudatused**

|  |  |  |  |  |  |  |  |
| --- | --- | --- | --- | --- | --- | --- | --- |
| Kontoklassi nimi | 2020 eelarve OV-ga | Mitte-sihtraha muudatused lisaEA | Sihtraha muudatused lisaEA | **Muudatused kokku OV-ga lisaEA** | 2020 mittesihtraha kokku | 2020 sihtraha kokku | **2020 muudetud eelarve** |
| 15-Tehingud aktsiatega | 260 000  | -10 000  | 0  | **-10 000**  | 250 000  | 0  | **250 000**  |
| 35-Saadud toetused | 3 244 329  | 0  | 1 249 039  | **1 249 039**  | 0  | 4 493 368  | **4 493 368**  |
| 38-Vara müük | 100 000  | 5 917  | 0  | **5 917**  | 105 917  | 0  | **105 917**  |
| 65-Intressitulud | 150  | 0  | 0  | **0**  | 150  | 0  | **150**  |
| **Tulud kokku** | **3 604 479**  | **-4 083**  | **1 249 039**  | **1 244 956**  | **356 067**  | **4 493 368**  | **4 849 435**  |
|  |  |  |  |  |  |  |  |
| 15-Investeeringud | 7 342 280  | -546 621  | 981 471  | **434 850**  | 3 551 330  | 4 225 800  | **7 777 130**  |
| 45-Muud toetused | 110 000  | 63 105  | 267 568  | **330 673**  | 173 105  | 267 568  | **440 673**  |
| 65-Finantskulud | 151 289  | 0  | 0  | **0**  | 151 289  | 0  | **151 289**  |
| **Kulud kokku** | **7 603 569**  | **-483 516**  | **1 249 039**  | **765 523**  | **3 875 724**  | **4 493 368**  | **8 369 092**  |

Aktsiate ostmise eelarvet on vähendatud 10 000 eurot võrra vastavalt AS Viljandi Veekeskus tegelikule rahajäägile. AS-i likvideerimine viiakse lõpule lähikuudel ja sellele järgnevalt kantakse rahajääk linnale ning linnale tuleb üle ka Vaksali 2 kinnistu.

Vara müügi eelarvesse on lisatud Linnahoolduse sõiduki müügist saadud summa.

Saadav sihtraha 1 248 039 eurot koosneb Tallinna tänava ehituseks MKM-ilt saadud toetusest ja jalgpallihalli rajamiseks ning uute investeeringute tegemiseks toetusena saadud summast, mis kasutatakse ära selle aasta tööde katteks. Järgmisesse aastasse jäävate tööde sihtraha kajastub likviidsete vahendite jäägis ja nõuete ning kohustuste saldos. Muude toetuste real kajastuv sihtraha on plaanis edasi anda Viljandi Veevärk AS-ile seoses Tallinna tänava trasside ehitusega.

Tallinna tänava rekonstrueerimiseks on linn kätte saanud 980 000 eurot sihtraha, kogu ehitus on plaanis 2020. aastal. Jalgpallihalli ehituseks on linn kätte saanud 1 500 000 eurot sihtraha ning eelnõu koostamise ajal arvestame, et 2020. aastal kasutame sellest ära 165 800 eurot (ilma km-ta). Sihtrahadest 2020. aastal kasutamata jääv osa mõjutab nii likviidsete vahendite aastavahetuse jääki kui ka nõuete ja kohustuste saldot.

Riigihalduse ministri määruse „COVID-19 eriolukorras kohaliku omavalitsuse üksustele investeeringuteks, lammutamise ja remonttöödega seotud tegevusteks toetuse eraldamise ning kasutamise tingimused ja kord“ alusel eraldati Viljandi linnale 860 000 eurot. Investeeringutoetust tohib kasutada ainult uutele objektidele. Viljandi linnavalitsus esitab juunikuu volikogule ettepaneku kasutada nimetatud toetust Tallinna tn rekonstrueerimise ning jalgpallihalli rajamise omafinantseeringu katteks ja huvikooli tehnikakeskuse arenduse rahastamiseks (56 000 eurot).

**Järgnevalt on kajastatud kõik 2020. aastaks kavandatud investeeringuobjektid ja nende eelarvete muudatused:**

| **Tegevus-suund** | **Tegevussuuna / objekti nimetus** | **2020 eelarve** | **Mitte-sihtraha muudatused lisaEA** | **Sihtraha muuda-tused lisaEA** | **2020 mitte-sihtraha muudetud** | **2020 sihtraha muudetud** | **2020 muudetud alaeelarved kokku** | **selgitused lisaEA muudatustele** |
| --- | --- | --- | --- | --- | --- | --- | --- | --- |
| KU175 | Tänavate rekonstrueerimine | 200 000 | 0  | 0  | 200 000 | 0 | **200 000** |  |
| KU191 | Tänavate investeeringud | 69 000 | 19 109 | 0  | 79 109 | 9 000 | **88 109** | Lisatööd - Vaksali 4 ees trepi ja mälestussamba aluse remontimine |
| KU19A | Peaväljaku ja kesklinna avaliku ruumi kaasajastamine | 3 755 531 | -209 346 | -41 685 | 863 228 | 2 641 272 | **3 504 500** | Peaväljaku ehituse kulude korrigeerimine pakkumuste alusel |
| KU233 | Investeeringute reserv | 100 000 | -100 000 | 0  | 0 | 0 | **0** | Summa tõstetud lisa- ja muudatus-tööde kulude katteks tegevus-suunale KU780 Mängupesa inv. |
| KU23J | Järveotsa elamukvartali arendamine | 330 000 | 5 000 | 0  | 335 000 | 0 | **335 000** | Tegelike pakkumuste järgi maksumuse korrigeerimine. |
| KU24M | Projekteerimine majandusametis | 75 000 | -75 000 | 0  | 0 | 0 | **0** | Roo tn ja matkaraja projekteerimine lükkub edasi |
| KU24M | Projekteerimine majandusametis – Uus tn | 80 000 | 0  | 0  | 80 000 | 0 | **80 000** |  |
| KU257 | Jäätmehoolduse korraldamine | 74 000 | 0  | 0  | 74 000 | 0 | **74 000** |  |
| KU272 | Paadisildade uuendamine | 9 268 | 0  | 0  | 931 | 8 337 | **9 268** |  |
| KU624 | ERF väikelahendused HEV õpilastele | 132 828 | 0  | 0  | 19 926 | 112 902 | **132 828** |  |
| KU65L | Leola 12a hoone remont | 400 000 | -200 000 | -200 000 | 0 | 0 | **0** | Rekonstrueerimine on plaanis 2021. aastal |
| KU780 | Mängupesa õppehoone rekonstrueerimine | 1 805 686 | 125 000 | 0  | 1 729 553 | 201 133 | **1 930 686** | Mängupesa õppehoone lisa- ja muudatustööde katteks summa suurendamine |
| KU787 | Koolistaadionite rekonstrueerimine | 100 000 | -100 000 | 0  | 0 | 0 | **0** | Spordikeskusele jalgpallihalli kulude katteks eelarve ringitõstmine |
| KU792 | Huvikooli tehnikakeskuse arendamine | 0 | 0  | 56 000 | 0 | 56 000 | 56 000 | Huvikooli tehnikakeskuse arendamine, uute investeeringute toetuse abil |
| KU790 | Kaasava eelarve menetluse tulemusel rajatav objekt | 30 000 | 0  | 0  | 30 000 | 0 | **30 000** |  |
| KU19T | Kõnniteede rekonst-rueerimine (koolide ja lasteaedade juures) | 50 000 | -50 000 | 0  | 0 | 0 | **0** | Eelarve ringitõstmine teistele objektidele |
| KU19B | Tallinna tänav 2020 | 0 | 30 141 | 1 001 356 | 30 141 | 1 001 356 | **1 031 497** | Tallinna tn rekonstrueerimine Tartu-Endla tn lõigus |
|  | Jakobsoni Kooli territooriumile korvpalliväljaku rajamine | 10 000 | 0  | 0  | 0 | 10 000 | **10 000** |  |
|  | Jalgpallihalli rajamine | 0 | 0  | 165 800 | 0 | 165 800 | **165 800** | Jalgpallihalli ehituse 2020. aasta summa km-ta |
|  | Linnahoolduse sõidukite kap rendile võtmine | 80 967 | 0  | 0  | 80 967 | 0 | **80 967** |  |
|  | Spordikeskuse järveäärse sporditaristu uuendamine | 40 000 | 0  | 0  | 20 000 | 20 000 | **40 000** |  |
|  | Spordikooli sõiduki väljaostuks | 0 | 8 475 | 0  | 8 475 | 0 | **8 475** | Sõiduki väljaostuks |
| KU303 | Veevärgi taristu investeeringuteks | 0 | 63 105 | 267 568 | 63 105 | 267 568 | **330 673** | Tallinna tn rekonstrueerimise sihtraha edasiandmine Veevärgile |
| KU307 | Tänavavalgustus remont | 110 000 | 0  | 0  | 110 000 | 0 | **110 000** |  |
|  | **Kokku** | **7 452 280** | **-483 516** | **1 249 039** | **3 724 435** | **4 493 368** | **8 217 803** |  |

**Finantseerimistegevuse eelarvete muudatused**

Selleks, et vähenenud põhitegevuse tulemi tõttu finantseerida investeeringuid, on vajalik planeerida laenu võtmine kuni 2 411 689 eurot. Võrreldes algses eelarves planeerituga on see 561 689 eurot suurem summa.

Laenusummat korrigeeritakse sügisese II lisaeelarvega ning seda mõjutavad nii riigipoolsed võimalikud täiendavad toetused kui ka muud tulubaasi muudatused, investeeringute tegelikud maksumused ja põhitegevuse kulude summa.

|  |  |  |  |
| --- | --- | --- | --- |
| Eelarverida | 2020 eelarve  | **Mittesihtraha muudatused lisaEA** | **2020 muudetud eelarve** |
| Investeerimislaenu võtmine | 1 850 000 | **561 689** | **2 411 689** |
| Viljandi Linnahoolduse sõiduki kap-rent | 71 667 | **0** | **71 667** |
| **Laenude ja rentide võtmine kokku** | **1 921 667** | **561 689** | **2 483 356** |
|  |  |  |  |
| Laenude tagasimaksmine | 1 160 907 | **0** | **1 160 907** |
| Liisingute tagasimaksmine: |  |  |  |
| SAKALA KESKUS - Kultuuritöö | 2 851 | **0** | **2 851** |
| Viljandi Kesklinna Kool | 2 161 | **-89** | **2 072** |
| Viljandi Linnahooldus | 52 526 | **0** | **52 526** |
| Viljandi Paalalinna Kool | 4 616 | **0** | **4 616** |
| Viljandi Päevakeskus | 5 579 | **0** | **5 579** |
| Viljandi Spordikeskus | 59 408 | **0** | **59 408** |
| Linnavalitsus | 3 914 | **0** | **3 914** |
| **Kohustuste tagasimaksmine kokku** | **1 291 962** | **-89** | **1 291 873** |

**Aastavahetuse jääk ja nõuete ning kohustuste saldo muutus**

2019. aasta lõpus oli linnal likviidsete vahendite jääk 1 872 151 eurot ja sellest oli algses eelarves planeeritud investeeringute katteks ära kasutada 1 614 186 eurot, ülejäänud summa oleks jäänud likviidsete vahendite jääki (257 965 eurot).

Lisaeelarvega planeeritud investeeringutoetuste kasutamise järgselt jääks linnal aastavahetuseks kasutamata 1 334 200 eurot saadud sihtraha jalgpallihalli ehitamiseks ja 450 017 eurot saadud sihtraha uute investeeringute tegemiseks, kokku 1 784 217 eurot. Selle summa võrra ongi likviidsete vahendite jäägi prognoosi suurendatud. Lisaeelarve järgselt oleks linna prognoos 2020/2021 aastavahetuse rahajäägi osas 2 042 182 eurot ja muutus võrreldes eelmise aastavahetuse jäägiga 170 031 eurot.

Samas pole rahajäägile lisanduv 1 784 217 eurot vabaks kasutamiseks, vaid selles sisalduvad sihtrahad jäävad linna bilansis üles ettemaksetena, mis peavad samas kajastuma nõuete ja kohustuste saldos. Seega on korrigeeritud ka linnaeelarve nõuete ja kohustuste saldot nii, et selles sisalduks aastavahetusel 1 784 217 eurot. Nõuete ja kohustuste saldosse kuuluvad aastavahetusel kõik linnale tasumata arved ja linna poolt tasumata arved, tehtud ja saadud ettemaksed, kuid nende aastavahetuse täpset seisu on väga raske ette näha. KOVidel on lubatud nõuete ja kohustuste saldot ka üldse mitte eelarvestada või kui on olulised teadaolevad summad, siis võib saldos kajastada ainult neid.

**Netovõlakoormus**

Linna võlakohustused on 2019. aasta tegelike andmete ja 2020. aasta muudatuste tulemusena 18 102 372 eurot. Netovõlakoormuse arvutamisel võetakse arvesse ka aastavahetuse rahajääki, mille võrra võlakohustuste summat vähendatakse. **Lisaeelarvega muudetud põhitegevuse tulude summast (26 433 204 eurot) moodustavad võlakohustused miinus rahajääk 60,76%.**

Riik lubab aastatel 2020 ja 2021 KOVidele suuremat lubatud netovõlakoormuse määra, senise 60% asemel 80%. Viljandi linnal oleks uue maksimummäärani võimalik laenata veel 3 044 191 eurot, kuid kuna määra tõstmine on ajutine, ei oleks 2022. aastal 60%ni tagasi jõudmine lihtne, kui praegu võlakoormus 80 protsendini viia. 2020. a II poolaastal on plaanis linna eelarvestrateegia üle vaadata ning selle käigus planeeritakse muuhulgas ringi ka tulevaste aastate kohustused ja muud eelarveosad.

**Eelarvemaht**

2020. a eelarve kinnitati eelarvemahuga (tulude kogusumma) 35 053 921 eurot, I lisaeelarvega väheneb see -1 457 957 euro võrra ja moodustab 33 595 964 eurot.

**Linnavolikogu kinnitatavas struktuuris on eelarvemuudatused ja eelarve kogusummad toodud järgnevas tabelis:**

|   | **Kirje nimetus** | 2020 eelarve OV-ga | **2020 eelarve omavaheliste tehinguteta** | Reservfondi muuda-tused | Mittesihtraha muudatused lisaEA | sh omavahe-liste muuda-tused lisaEA | Sihtraha muudatused lisaEA | **Muudatused OV-ta =LISA-EELARVE KOKKU** | Muudatused kokku OV-ga lisaEA | 2020 muudetud eelarve OV-ga | **2020 muudetud eelarve omavaheliste tehinguteta** |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |
| **PÕHITEGEVUSE TULUD KOKKU** | **28 241 482** | **27 913 589** | **0** | -1 922 201 | -41 594 | 400 222 | **-1 480 385** | **-1 521 979** | **26 719 503** | **26 433 204** |
| 30 Maksutulud | 15 381 100 | **15 381 100** | 0 | -1 521 510 | 0 | 0 | **-1 521 510** | -1 521 510 | 13 859 590 | **13 859 590** |
| 32 Tulud kaupade ja teenuste müügist | 3 530 764 | **3 202 871** | 0 | -317 096 | -41 594 | 0 | **-275 502** | -317 096 | 3 213 668 | **2 927 369** |
| 3500, 352 Toetused tegevuskuludeks | 9 317 618 | **9 317 618** | 0 | -86 154 | 0 | 400 222 | **314 068** | 314 068 | 9 631 686 | **9 631 686** |
| 3825, 388 Muud tegevustulud  | 12 000 | **12 000** | 0 | 2 559 | 0 | 0 | **2 559** | 2 559 | 14 559 | **14 559** |
|   |   |   |  |   |   |   |   |  |   |   |  |
| **PÕHITEGEVUSE KULUD KOKKU** | **26 976 218** | **26 648 325** | **0** | -1 370 925 | -41 594 | 400 222 | **-929 109** | **-970 703** | **26 005 515** | **25 719 216** |
|  | **sh antavad toetused** | **1 889 703** | **1 889 703** | **0** | -37 084 | 0 | 5 726 | **-31 358** | **-31 358** | **1 858 345** | **1 858 345** |
|  | **sh muud tegevuskulud** | **25 086 515** | **24 758 622** | **0** | -1 333 841 | -41 594 | 394 496 | **-897 751** | **-939 345** | **24 147 170** | **23 860 871** |
|  |  |  |  |  |  |  |  |  |  |  |  |
| **01** | **Üldised valitsussektori teenused** | **2 604 511** | **2 604 511** | **-24 583** | -9 498 | 0 | 4 021 | **-5 477** | **-5 477** | **2 574 451** | **2 574 451** |
| 40, 41, 4500, 452 Antavad toetused | 75 070 | **75 070** | 0 | -2 905 | 0 | 0 | **-2 905** | -2 905 | 72 165 | **72 165** |
| 50,55,60 | Muud tegevuskulud | 2 529 441 | **2 529 441** | -24 583 | -6 593 | 0 | 4 021 | **-2 572** | -2 572 | 2 502 286 | **2 502 286** |
| **03** | **Avalik kord ja julgeolek** | **7 790** | **7 790** | **0** | 0 | 0 | 0 | **0** | **0** | **7 790** | **7 790** |
| 40, 41, 4500, 452 Antavad toetused | 6 000 | **6 000** | 0 | 0 | 0 | 0 | **0** | 0 | 6 000 | **6 000** |
| 50,55,60 | Muud tegevuskulud | 1 790 | **1 790** | 0 | 0 | 0 | 0 | **0** | 0 | 1 790 | **1 790** |
| **04** | **Majandus** | **1 053 901** | **1 053 901** | **0** | -236 893 | 0 | 21 389 | **-215 504** | **-215 504** | **838 397** | **838 397** |
| 40, 41, 4500, 452 Antavad toetused | 26 960 | **26 960** | 0 | -10 000 | 0 | 0 | **-10 000** | -10 000 | 16 960 | **16 960** |
| 50,55,60 | Muud tegevuskulud | 1 026 941 | **1 026 941** | 0 | -226 893 | 0 | 21 389 | **-205 504** | -205 504 | 821 437 | **821 437** |
| **05** | **Keskkonnakaitse** | **1 543 648** | **1 543 148** | **0** | -387 313 | 0 | 309 345 | **-77 968** | **-77 968** | **1 465 680** | **1 465 180** |
| 50,55,60 | Muud tegevuskulud | 1 543 648 | **1 543 148** | 0 | -387 313 | 0 | 309 345 | **-77 968** | -77 968 | 1 465 680 | **1 465 180** |
| **06** | **Elamu- ja kommunaalmajandus** | **462 759** | **462 759** | **0** | -10 005 | 0 | 0 | **-10 005** | **-10 005** | **452 754** | **452 754** |
| 40, 41, 4500, 452 Antavad toetused | 25 600 | **25 600** | 0 | 0 | 0 | 0 | **0** | 0 | 25 600 | **25 600** |
| 50,55,60 | Muud tegevuskulud | 437 159 | **437 159** | 0 | -10 005 | 0 | 0 | **-10 005** | -10 005 | 427 154 | **427 154** |
| **08** | **Vabaaeg, kultuur ja religioon** | **3 787 523** | **3 629 456** | **1 388** | -341 421 | -29 264 | 22 229 | **-289 928** | **-319 192** | **3 469 719** | **3 340 916** |
| 40, 41, 4500, 452 Antavad toetused | 542 097 | **542 097** | 0 | -29 797 | 0 | 7 667 | **-22 130** | -22 130 | 519 967 | **519 967** |
| 50,55,60 | Muud tegevuskulud | 3 245 426 | **3 087 359** | 1 388 | -311 624 | -29 264 | 14 562 | **-267 798** | -297 062 | 2 949 752 | **2 820 949** |
| **09** | **Haridus** | **14 982 337** | **14 919 717** | **23 079** | -376 193 | -12 330 | -10 369 | **-374 232** | **-386 562** | **14 618 854** | **14 568 564** |
| 40, 41, 4500, 452 Antavad toetused | 81 172 | **81 172** | 0 | -4 500 | 0 | 0 | **-4 500** | -4 500 | 76 672 | **76 672** |
| 50,55,60 | Muud tegevuskulud | 14 901 165 | **14 838 545** | 23 079 | -371 693 | -12 330 | -10 369 | **-369 732** | -382 062 | 14 542 182 | **14 491 892** |
| **10** | **Sotsiaalne kaitse** | **2 533 749** | **2 427 043** | **116** | -9 602 | 0 | 53 607 | **44 005** | **44 005** | **2 577 870** | **2 471 164** |
| 40, 41, 4500, 452 Antavad toetused | 1 132 804 | **1 132 804** | 0 | 10 118 | 0 | -1 941 | **8 177** | 8 177 | 1 140 981 | **1 140 981** |
| 50,55,60 | Muud tegevuskulud | 1 400 945 | **1 294 239** | 116 | -19 720 | 0 | 55 548 | **35 828** | 35 828 | 1 436 889 | **1 330 183** |
| **PÕHITEGEVUSE TULEM** | **1 265 264** | **1 265 264** | **0** | -551 276 | 0 | 0 | **-551 276** | **-551 276** | **713 988** | **713 988** |
|   |   |   |  |   |   |   |   |  |   |   |  |
| **INVESTEERIMISTEGEVUS KOKKU** | **-3 999 090** | **-3 999 090** | **0** | 479 433 | 0 | 0 | **479 433** | **479 433** | **-3 519 657** | **-3 519 657** |
| 381 | Põhivara müük | 100 000 | **100 000** | 0 | 5 917 | 0 | 0 | **5 917** | 5 917 | 105 917 | **105 917** |
| 15 | Põhivara soetus | -7 342 280 | **-7 342 280** | 0 | 546 621 | 0 | -981 471 | **-434 850** | -434 850 | -7 777 130 | **-7 777 130** |
| 3502 | Põhivara soetuseks saadav sihtfin | 3 244 329 | **3 244 329** | 0 | 0 | 0 | 1 249 039 | **1 249 039** | 1 249 039 | 4 493 368 | **4 493 368** |
| 4502 | Põhivara soetuseks antav sihtfin | -110 000 | **-110 000** | 0 | -63 105 | 0 | -267 568 | **-330 673** | -330 673 | -440 673 | **-440 673** |
| 1502 | Osaluste müük | 260 000 | **260 000** | 0 | -10 000 | 0 | 0 | **-10 000** | -10 000 | 250 000 | **250 000** |
| 655 | Finantstulud | 150 | **150** | 0 | 0 | 0 | 0 | **0** | 0 | 150 | **150** |
| 650 | Finantskulud | -151 289 | **-151 289** | 0 | 0 | 0 | 0 | **0** | 0 | -151 289 | **-151 289** |
| **EELARVE TULEM** | **-2 733 826** | **-2 733 826** | **0** | -71 843 | 0 | 0 | **-71 843** | **-71 843** | **-2 805 669** | **-2 805 669** |
| **FINANTSEERIMISTEGEVUS** | **629 705** | **629 705** | **0** | 561 778 | 0 | 0 | **561 778** | **561 778** | **1 191 483** | **1 191 483** |
| 2585 | Kohustuste võtmine | 1 921 667 | **1 921 667** | 0 | 561 689 | 0 | 0 | **561 689** | 561 689 | 2 483 356 | **2 483 356** |
| 2586 | Kohustuste tasumine | -1 291 962 | **-1 291 962** | 0 | 89 | 0 | 0 | **89** | 89 | -1 291 873 | **-1 291 873** |
| **1001 LIKVIIDSETE VARADE MUUTUS** | **1 614 186** | **-1 614 186** | **0** | 1 784 217 | 0 | 0 | **1 784 217** | **1 784 217** | **170 031** | **170 031** |
| **Nõuete ja kohustuste saldo muutus** | **489 935** | **489 935** | **0** | 1 294 282 | 0 | 0 | **1 294 282** | **1 294 282** | **1 784 217** | **1 784 217** |
|   |   |   |  |   |   |   |   |  |   |   |  |
| **Eelarve tulude maht kokku**  | **32 153 442** | **35 053 921** | **0** | -3 148 812 | -41 594 | 1 649 261 | **-1 457 957** | **-1 499 551** | **33 882 263** | **33 595 964** |
|  |  |  |  |  |  |  |  |  |  |  |
| Netovõlakoormus (arvestuslik 2020. aasta lõpus, tegelik selgub alles 2021. aasta I kvartalis; võlakohustused-rahajääk / põhitegevuse tulemiga) | **60,76%** |
| Vaba netovõlakoormus (kui lubatud 80% põhitegevuse tuludest, arvestuslik 2020. aasta lõpus, tegelik selgub alles 2021. aasta I kvartalis) | **3 044 191** |

(allkirjastatud digitaalselt)

Marika Aaso

rahandusameti juhataja